SØGER  LÆRDOM  VED  LÆSNING  OG  VED  TRO 


NUMMER    11 


1.  JUNI    1925 


74.   AARGANG 


ET  BUDSKAB  FRA  KIRKENS  PRÆSIDENT. 

(Uddrag  af  Præsident  Grants  Tale  ved  Aarskonferencen  i 
Salt  Lake  City.) 


Den  4.,  5.  og  6.  April  blev  Jesu  Kristi  Kirke  af  Sidste-Dages 
Helliges  Aarskonference  afholdt  i  Salt  Lake  City  med  den 
samme  store  Tilslutning  af  Kirkens  Medlemmer  fra  nær  og 
fjern,  der  altid  kendetegner  disse  Sammenkomster  og  gør  dem 
til  store  kirkelige  Fester,  hvor  mange  ypperlige  Lærdomme, 
Raad  og  Formaninger  gives  til  de  Hellige  af  Kirkens  Ledere. 
Præsident  Grants  Aabningstale  den  4.  April  var  i  Særdeleshed 
interessant  og  lærerig  og  berorte  saadanne  Emner,  som  Kristi 
Guddommelighed,  Visdomsordet  og  Nødvendigheden  af  at 
holde  vore  Pagter  i  Ære.  Han  begyndte  med  at  oplæse  en 
statistisk  Rapport,  af  hvilken  det  b'l.  a.  fremgik,  at  21.613  Per- 
soner er  døbt  og  19.955  Børn  velsignede  i  det  sidste  Aar.  Kir- 
ken har  1871  Missionærer  fordelte  i  24  Missioner  med  ialt 
117.340  Medlemmer.  Kirkens  Ejendomme  i  Missionerne  har 
en  samlet  Værdi  af  to  Millioner  Dollars. 

Præsident  Grant  omtalte  sit  Besøg  til  Missionerne  i  Staterne 

og  bar  Vidnesbyrd  om  Jesus  Kristus  som  Guds  Søn  og  Ver- 
dens Frelser  og  sagde,  at  »enhver  Sidste-Dages  Hellig  maa 
give  sin  Tilslutning  til  Læren  om,  at  Gud  selv  besøgte  den 
unge  Joseph  Smith,  og  at  Gud  selv  forestillede  Jesus  Kristus 
for  ham  som  sin  elskelige  Søn.  Blandt  Sidste-Dages  Hellige 
er  det  ingen  Antydning  af  saakaldet  »Modernisme«,  og  ingen 
Mand  eller  Kvinde  kan  beholde  sit  Medlemsskab  i  denne 
Kirke  og  samtidig  benægte  Guds  Væsensenhed  og  Personlig- 
hed, eller  at  Jesus  Kristus  i  Sandhed  var  og  er  den  levende 
Guds  Søn  og  Verdens  Frelser. 

Det  bedrøver  mig  at  maatte  sige,  at  der  blandt  nogle  af  de 
Hellige  gør  sig  en  vis  Ligegyldighed  gældende  overfor  Ad- 
lydelsen  af  Visdomsordet.  Jeg  har  med  Sorg  erfaret,  at  nogle 
Mænd,  der  indtager  Stillinger  som  Biskops  Raadgivere  og 
Højraadsmedlemmer,  ikke  efterlever  denne  Lov;  at  nogle  af 
disse  ikke  blot  nyder  Te  eller  Kaffe,  men  endog  bruger  To- 
bak. Ingen  Mand,  der  bruger  Tobak,  er  Værdig  til  at  staa  som 
et  Medlem  af  Højraadet  i  denne  Kirke.  Han  skylder  sig  selv 
enten  at  rense  sig  eller  træde  til  Side  og  lade  en  Mand  med 
mere  Tro  og  mere  Mandighed,  med  mere  Ærbødighed  mod 
Gud  og  hans  Love,  indtage  den  Stilling,  som  han  beklæder. 

Præsident  Wilford  Woodruff  fremstod  for  mange  Aar  siden 
paa  denne  Forhøjning  og  opfordrede  enhver  Mand,  der  havde 
Præstedømme  og  indtog  en  Stilling  i  denne  Kirke,  til  at  ad- 
lyde Visdomsordet  eller  fratræde  sit  Embede.  Jeg  gentager, 
at  Mænd,  der  ikke  holder  Visdomsordet,  er  ikke  værdige  til  at 
staa  som  Eksempler  for  Folket,  til  at  tage  Del  i  særlige 
Præstedømsmøder  og  til  at  forhandle  i  Sager,  der  angaar 
Guds  Kirkes  Velfærd.  Deres  Ulydighed  viser,  al  de  mangler 
Tro  paa  Herrens  Værk.  Jeg  vil  ikke  optage  eders  Tid  med  at 
læse  hele  Visdomsordet,  men  jeg  vil  læse  disse  den  levende 
Guds  Ord,  som  enhver  Sidste-Dages  Hellig  maa  anerkende 
som  Guds  Ord,  og  den,  der  ikke  gør  det,  er  ikke  berettiget  til 
at  være  Medlem  af  denne  Kirke.  Efter  at  have  nævnt  de  Ting, 
der  ikke  er  gode  for  os,  giver  Herren  os  et  Løfte,  der  er  et  af 
de  mest  vidunderlige,  et  af  de  mest  opløftende  og  inspirerende 

Lofter,  som  det  er  muligt  at  give  til  et  dødeligt  Menneske. 
Herren  siger: 

»Alle  de  Hellige,  der  ihukomme  at  holde  og  gøre  efter  disse 
Ord  og  vandre  i  Lydighed  efter  Befalingerne,  skulle  annamme 
Lægedom  for  deres  Navle  og  Vædske  for  deres  Ben,  og  skulle 
finde  Visdommens  og  Kundskabens  Skatte,  ja  skjulte  Lig- 
gendefæ; de  skulle  løbe  og  ikke  blive  trætte,  og  de  skulle  gaa 
og  ikke  blive  matte,  og  jeg,  Herren,  giver  dem  den  For- 
jættelse, at  Dødens  Engel  skal  gaa  dem  forbi,  ligesom  Israels 
Børn,  og  ikke  ihjelslaa  dem.« 

Hvilken  vidunderlig  Forjættelse.  At  vi  skal  leve  og  at  Øde- 
læggeren ikke  skal  have  Magt  over  os.  Der  er  en  Gud.  Der  er 
ogsaa  en  Ødelægger,  vor  Saligheds  Fjende,  og  det  er  hans 
Opgave  at  friste  Mennesker  til  at  begaa  Synd.  Det  er  hans 
Opgave  at  inspirere  Mennesker  til  at  begaa  Selvmord.  Det  er 
hans  Opgave  gennem  Sygdom  at  ødelægge  dem,  som  bliver 
angrebne. 

Jeg  skal  aldrig  glemme  en  Gang,  da  en  Ven  henvendte  sig 
til  mig,  efter  at  Lægen  havde  erklæret,  at  hans  Datter,  der 
var  angrebet  af  Difteritis,  vilde  do  inden  næste  Morgen.  Han 
ønskede,  at  jeg  skulde  bede  for  denne  Datter,  og  jeg  opfyldte 
hans  Ønske.  Jeg  bad  med  hele  min  Sjæls  Inderlighed  til  Gud 
om  at  helbrede  denne  Pige.  Medens  jeg  bad,  kom  denne  Ind- 
skydelse til  mig:  »Den  levende  Guds  Kraft  er  her  paa  Jorden. 
Præstedømmet  er  her.  Skynd  dig;  tag  John  Henry  Smith  med, 
gaa  og  bortjag  Ødelæggerens  Magt,  og  Pigen  skal  leve.« 

Lægen  sagde,  at  den  syge  Pige  ikke  kunde  leve  til  næste 
Morgen,  men  da  Morgenen  kom,  udbrød  han,  at  han  ikke 
kunde  forstaa  det,  men  at  det  saå  ud  til,  at  hun  vilde  blive 
rask.  Han  kunde  ikke  undlade  at  udtrykke  sin  Forbavselse 
over  den  Forandring,  der  var  indtraadt  gennem  Natten.  Den 
levende  Guds  Kraft  havde  besejret  Ødelæggeren. 

»Og  jeg,  Herren,  giver  dem  den  Forjættelse,  at  Dodens  En- 
gel skal  gaa  dem  forbi,  ligesom  Israels  Børn,  og  ikke  ihjel- 
slaa dem.« 

Herren  har  sagt  til  os  gennem  Profeten  Josep  Smith:  »Om 

et  Menneske  formedelst  sin  Flid  og  Lydighed  vinder  mere 
Kundskab  og  Intelligens  end  en  anden  i  dette  Liv,  saa  vil 
Fordelen  i  samme  Forhold  være  paa  hans  Side  i  det  tilkom- 
mende Liv.« 

Intet  Menneske,  der  overtræder  Visdomsordet,  kan  opnaa 
den  samme  Grad  af  Kundskab  og  Intelligens  i  denne  Verden, 
som  den  Mand  og  Kvinde,  der  efterlever  denne  Lov,  ligemeget 
hvem  han  er,  eller  hvor  han  kommer  fra.  Hans  Sind  vil  ikke 
være  saa  klart,  og  han  kan  ikke  naa  saa  langt  frem,  eller  saa 
hurtigt,  eller  bevare  sine  Aandsevner  saa  længe,  som  han  vilde 
kunne  have  gjort,  dersom  han  adlød  Visdomsordet. 

»Der  blev  en  Lov  uigenkaldelig  fastsat  i  Himmelen,  før 
denne  Jords  Grundvold  blev  lagt,  ifølge  hvilken  alle  Velsig- 
nelser er  forjættede;  og  naar  vi  erholder  nogen  som  helst  Vel- 
signelse fra  Gud,  saa  er  det  ved  Lydighed  til  den  Lov,  ifolge 
hvilken  Velsignelsen  blev  forjættet.«  Og  Forjættelsen  om  Liv 
og  Helbred,  og  Visdommens  og  Kundskabens  Skatte  er  paa 
Betingelse  af,  at  Visdomsordet  efterleves. 

Loven  for  timelig  Velstand  blandt  Sidste-Dages  Hellige, 
der  har  gjort  Pagt  med  Gud,  er  at  være  ærlige  Tiendeydere 
og  ikke  bedrage  Herren  med  Tienden  og  Afgiften.  Velstand 
kommer  til  dem,  der  adlyder  Tiendeloven;  og  naar  jeg  siger 
Velstand,  tænker  jeg  ikke  paa  Velstand  maalt  med  Kroner 
og  Ører  alene,  uagtet  Kendsgerningen  er,  at  Sidste-Dages 
Hellige,  som  er  ærlige  Tiendeydere,  som  Regel  ogsaa  er  de 
mest  velsignede  timeligt;  men  hvad  jeg  regner  for  virkelig 
Velstand,  som  det,  der  har  den  største  Værdi  over  alt  andet 
i  Verden  for  ethvert  levende  Menneske,  er  Forøgelsen  af 
Kundskaben  om  Gud,  af  Vidnesbyrdet,  af  Evnen  og  Kraften 
til  at  efterleve  Evangeliet  og  inspirere  vore  Familier  til  at 
gøre  det  samme.  Dette  er  virkelig  Velstand.  Jeg  vilde  hellere 
dø  i  Fattigdom  med  Bevidstheden  om,  at  min  Familie  kunde 
bevidne,  at  jeg  efter  bedste  Evne  havde  efterlevet  Guds  Bud 
og  holdt  hans  Befalinger,  og  ved  mit  Eksempel  havde  for- 
kyndt hans  Evangelium,  end  besidde  al  Verdens  Rigdom. 

Enten  har  vi  Sandheden,  og  dette  Evangelium,  som  kaldes 
»Mormonisme«,  er  selve  Vejen  til  Liv  og  Frelse,  en  Guds  Kraft 
til  Frelse  gennem  hans  Son  Jesus  Krislus,  og  at  den  største  af 
alle  Guds  Gaver  til  Mennesket,  nemlig  evigt  Liv,  opnaas  ved 
at  adlyde  dets  Lærdomme,  eller  ogsaa  er  det  ikke  Sandheden. 

Til  Mænd  og  Kvinder  overalt  i  den  vide  Verden,  som  har 
sogt  efter  hans  Aands  Lys  og  henvendt  sig  til  Gud  i  ydmyg 
Bon,  har  han  givet  et  Vidnesbyrd  og  en  Kundskab  om,  at 
dette  Evangelium  er  nøjagtigt,  hvad  det  paastaar  sig  at  være 
—  at  det  er  Sandheden,  at  det  vil  bestaa  evindeligt,  og  at  de, 
der  efterlever  det,  skal  blive  ophøjede  til  evigt  Liv  i  vor  him- 
melske Faders  og  hans  Søns,  vor  Forløsers  Nærhed. 

Maa  Gud  hjælpe  enhver  af  os,  der  har  et  Vidnesbyrd  om 
Guddommeligheden  af  dette  Værk,  til  at  leve  saaledes,  at  vi 
kan  være  et  Eksempel  for  andre,  som  derved  kan  blive  bragt 
til  at  undersoge  Livets  og  Saliggørelsens  Plan.  Jeg  bevidner 
for  eder  her  i  Dag,  at  jeg  véd,  at  Gud  lever,  at  Jesus  er  Kri- 
stus, at  Joseph  Smith  var  og  er  den  sande  og  levende  Guds 
Profet,  at  han  var  en  Martyr,  der  gav  sit  Liv  for  Sagen,  og  at 
hans  Blod  bærer  Vidnesbyrd  om  Sandheden  og  Guddomme- 
ligheden af  hans  Mission  som  en  Guds  Profet,  thi  han  var 
tro  imod  sit  Vidnesbyrd  indtil  Doden.  Maa  Gud  h  jælpe  os,  alle 
som  en,  til  at  leve  Sandheden  er  min  Bon  i  Jesu  Kristi  Navn. 
Amen. 


FORAARSKONFERENCEN  I  KØBENHAVN. 

Konferencen  blev  afholdt  den  26.  April  og  indlededes  med 
en  Koncert  af  Kobenhavns  Grens  Sangkor  den  24.  April  under 
Ældste  Edward  H.  Sørensens  Ledelse  med  Str.  Muriel  Hansen 
som  Organist  og  Sostrene  Valborg  Andersen,  Aslri  Rasmus- 
sen og  Gerda  Tronier  som  Solister.  Det  store  Program  ind- 
befattede 8  Korsange  samt  Kvartet  og  Solosange,  Yiolinnumre 
af  Hr.  G.  Rasmussen  og  en  humoristisk  Oplæsning  af  Julius 
Bruun.  Salen  var  pakkende  fuld,  og  mange  maatte  gaa  uden 
at  faa  Plads. 


V 

Søndag  Form.  Kl.  10,30  blev  Søndagsskolens  Konference  af- 
holdt, ledet  af  Forstander  Julius  Tronier.  Et  udmærket  Pro- 
gram blev  udfort  af  Bornene  og  omfattede  Korlektie,  Klasse- 
lektier, Sange,  Oplæsninger  og  Musiknumre,  hvilket  alt  blev 
udført  paa  bedste  Maade  og  paahørtes  med  Interesse  af  den 
store  Forsamling.  Efter  Programmet  talte  Ældsterne  Julius 
Bruun,  Christen  Larsen  og  Bryan  L.  Petersen  til  Skolen. 

Ved  Mødet  Kl.  2  Eftm.  aflagde  Konf.  Præs.  Julius  Bruun  en 
Rapport  over  det  udførte  Arbejde  i  Konferencen  i  det  sidste 
Halvaar,  hvorefter  Ældsterne  Edw.  H.  Sørensen  og  Hans  N. 
Øgaard  bar  deres  Vidnesbyrd.  Missionspræsident  John  S. 
Hansen  foreslog  dernæst  Kirkens  og  Missionens  Autoriteter 
til  Opholdelse  i  de  Helliges  Tro  og  Bønner,  samt  Julius  Bruun 
som  Præsident  for  Københavns  Konference  og  Forstander  for 
Københavns  Gren  med  Hans  N.  Øgaard,  Orson  W.  Jensen, 
Edw.  H.  Sørensen  og  Egert  M.  Larsen  som  Medarbejdere. 

Konf.  Præs.  Julius  Bruun  foreslog  dernæst  Grenens  Funk- 
tionærer som  følger: 

Kredslærere:  Jens  Andersen,  Alex  Sørensen,  Chr.  Nielsen, 
Henri  Frederiksen,  Henry  Larsen,  Chr.  Nygaard,  Walther 
Møller,  Julius  Tronier,  Louis  Hansen,  Ole  G.  Petersen,  Chr. 
Petersen,  Edward  H.  Sørensen,  Elmer  Klitgaard,  Hans  N. 
Øgaard,  Soren  Høyrup,  Chr.  L.  Larsen,  Jens  P.  Hansen,  Enock 
Andersen,  Ernst  Andersen.  Som  Sivriver:  Jens  Andersen. 

Den  kvindelige  Hjælpeforening:  Kirsten  Knudsen,  Præsi- 
dentinde,  med  Kristine  Tronier  og  Johanne  Klitgaard  som 
Raadgivere,  Thora  Petersen,  Sekretær,  Hansine  Franck,  Kas- 
sererske, og  folgende  Lærerinder:  Bestyrelsen,  Sekretæren  og 
Mathilde  Blomberg,  Johanne  Nielsen,  Magdalene  Hansen, 
Kathrine  Christensen,  Kathinka  Andersen,  Nikoline  Larsen, 
Andrea  Jensen,  Oline  Andersen,  Laura  Hansen,  Jensine  Kon- 
drup, Ellen  Petersen,  Agnes  Nielsen,  Anna  Bodi. 

Søndagsskolen:  Julius  Tronier,  Forstander,  med  N.  P.  Klit- 
gaard og  Johannes  Olsen  som  Raadgivere,  Elmer  Klitgaard, 
Sekretær,  Henri  Frederiksen,  ass.  Sekretær,  Henry  Larsen, 
Sangleder,  Muriel  Hansen,  Organist.  Lærere  og  Lærerinder: 
Emmy  Andersen,  Gerda  Tronier,  Jens  Andersen,  Mary  Peter- 
sen, Astri  Rasmussen,  Valborg  Johansen,  Henry  Larsen, 
Henri  Frederiksen.  Dørvagt:  Ole  C.  Petersen. 

De  unge  Mænds  Uddannelsesforening:  Chr.  L.  Larsen,  Præ- 
sident, med  Jens  Andersen  og  Elmer  Klitgaard  som  Raad- 

givere,  Henri  Frederiksen,  Sekretær,  Søren  Høyrup,  ass.  Se- 
kretær, og  Henry  Larsen,  Sangleder. 

De  unge  Kvinders  Forening:  Thyra  Andersen,  Præsident- 
inde,  med  Thora  Petersen  og  Emmy  Andersen  som  Raad- 
givere  og  Valborg  Andersen,  Sekretær. 

Sangkoret:  Chr.  L.  Larsen,  Præsident,  Ghr.  Nygaard  og 
Marie  Frederiksen,  Raadgivere,  Edw.  H.  Sørensen,  Sangleder, 
Muriel  Hansen,  Organist,  Elmer  Klitgaard,  ass.  Organist,  Val- 
borg Andersen,  Sekretær,  og  alle  Medlemmerne  af  Koret. 

Dorvogtere:  Ole  G.  Petersen  og  Christian  V.  Nielsen. 

Derefter  talte  Ældsterne  Egert  M.  Larsen,  Claude  A.  Malan, 
Theodore  Kilts,  Leonal  Rasmussen,  Oliver  C.  Petersen  og 
Amos  B.  Jensen.  De  omtalte  evangeliske  Principper  og  Lær- 
domme og  Nodvendigheden  af  at  adlyde  disse. 

Ved  Modet  Kl.  7  Aften,  der  overværedes  af  henved  et  Hun- 
drede Fremmede  foruden  Kirkens  Medlemmer,  talte  Ældste 
Andrew  Mollerup,  Konf.  Præs.  Bryan  L.  Petersen  fra  Aarhus 
og  Konf.  Præs.  Christen  Larsen  fra  Aalborg.  Udmærket  Sang 
blev  udfort  af  Koret  ved  dette  saavel  som  de  øvrige  Møder. 

Mandag  Form.  Kl.  10  blev  et  Missionærmode  afholdt,  og  om 
Aftenen  Kl.  7,30  fortsattes  Konferencen  med  Rapporter  fra  de 
lokale  Organisationer,  nemlig  den  kvindelige  Hjælpeforening 
af  Str.  Kirsten  Knudsen,  Sondagsskolen  af  Julius  Tronier, 
Ungdomsforeningen  og  Sangkoret  af  Chr.  L.  Larsen.  Derefter 
talte  Str.  Anna  J.  Hansen,  Ældsterne  Orson  W.  Jensen,  Wal- 
ter Nielsen  og  Missionspræsident  Hansen. 

Den  vellykkede  Konference  sluttedes  med  en  selskabelig 
Sammenkomst  Onsdag  Aften,  foranstaltet  af  Ungdomsfor- 
eningen, og  ved  hvilken  der  blev  serveret  Chokolade  og  Kager, 
og  en  fornøjelig  Til  tilbragtes. 


STRØTANKER. 

Virkelig  Ydmyghed  er,  at  Sjælen  lukkes  op  for  og  bliver 
betaget  af  en  hojere  ideel  Magt,  end  den  selv  kan  fatte  og 
forstaa.  Ydmyghed,  der  kun  beror  paa  en  ydre  Modsætning, 
er  falsk  og  usund. 

Lad  Barnets  første  Lektie  være  Lydighed,  og  den  anden  kan 
være  hvad  som  helst. 

PRÆSIDENT  PENROSE  DØD. 

Charles  W.  Penrose,  forste  Raadgiver  i  Præsident- 
skabet over  Jesu  Kristi  Kirke  af  Sidste-Dages  Hellige, 
dode  i  sit  Hjem  i  Salt  Lake  City  Lordag  Aften  den 
16.  Maj  i  en  Alder  af  93  Aar  og  31/«  Maaned. 

Præsident  Penrose  var  en  af  denne  Husholdnings 
Veteraner,  der  i  et  langt  og  daadrigt  Liv  har  virket 
for  Evangeliets  Fremme  ude  og  hjemme,  udfort  tal- 
rige Missioner,  skrevet  nogle  af  vore  bedste  Salmer  og 
Skrifter  og  ofret  alle  sine  Evner  og  Kræfter  for  Op- 
byggelsen af  Guds  Rige  i  disse,  de  sidste  Dage.  Trods 
sin  hoje  Alder  var  han  i  Stand  til,  med  Undtagelse 
af  det  sidste  Aarstid,  at  tale  i  det  store  Tabernakel, 
saa  alle  kunde  hore  ham.  Han  var  en  forstandig 
Raadgiver,  en  dyb  Tænker  og  en  oprigtig  og  selv- 
opofrende Kristi  Efterfølger.  Hans  Forklaring  og  Ud- 
læggelse af  vanskelige  kirkelige  Lærdomme  eller  til- 
syneladende dunkle  Skriftsteder  var  klare  og  uan- 
gribelige, og  hans  Opmuntringer  og  Formaninger  til 
de  Hellige  altid  betimelige  og  værdifulde. 

Han  har  fuldendt  sin  Gerning  i  denne  Tilværelse 
—  han  er  forfremmet  til  en  anden  og  hojere  Virke- 
kreds —  Ære  være  hans  Minde. 


EN  EVIG  LOV. 

»Jeg,  Herren  din  Gud,  er  en  nidkær  Gud,  som  hjemsøger 
Fædres  Misgerning  paa  Børn,  paa  dem  i  tredie  og  paa  dem  i 
fjerde  Led,  paa  dem,  som  hade  mig.«  Dette  er  et  strængt  Ord, 
hører  man  mange  Mennesker  udbryde.  Dette,  at  Fædrenes 
Misgerninger  hjemsøges  paa  Børnene  i  tredie  og  fjerde  Led, 

er  for  det  overfladiske  og  verdsligsindede  Menneske  en  uret- 
færdig og  hævngerrig  Fremgangsmaade.  En  saadan  Gud  vil 
jeg  ikke  tro  paa,  siger  han,  og  saa  forkaster  han  Gud  og  siger 
i  sit  Hjexte:  Der  er  ingen  Gud;  men  —  Aarsagsloven  er  allige- 
vel en  Kendsgerning. 

Mennesker  kan  forkaste  Gud,  men  de  kan  ikke  forkaste  den 
Kendsgerning,  at  som  Udsæden  har  været,  vil  Høsten  blive. 
Som  en  ubrydelig  Kæde  lænker  Aarsagsloven  os  sammen  og 
forener  og  forbinder  vore  Dage  og  Aar  med  hverandre  saa- 
ledes,  at  der  kommer  et  Liv  ud  af  det.  Aarsagsloven  lærer  os 
med  skæbnetung  Alvor  at  forstaa  Dybden  i  Ansvarets  Gaade, 
det  bringer  os  til  under  de  graa  Haar  at  hoste,  hvad  vi  med 
let  og  legende  Haand  har  saaet  langt  tilbage  i  vort  Liv.  Vi  og 
vore  nærmeste  Efterkommere  maa  lide  som  Folge  af  Synd  og 
Misgerning  begaaet  af  os  eller  vore  Fædre.  Dette  er  Loven,  og 
der  er  mange,  som  ikke  synes  om  den. 

Men  Herren  sagde  noget  mere:  »Og  den,  som  gør  Miskund- 
hed i  tusinde  Led  mod  dem,  som  elske  mig,  og  mod  dem,  som 
holde  mine  Bud.«  Og  hvad  vil  det  sige  andet,  end  at  ogsaa 
det  gode,  som  Mennesker  gør,  vil  bære  Frugt  øg  det  i  mange 
flere  Fold  end  det  onde.  Naar  Mennesker  opholder  sig  ved  den 
første  Del  af  disse  Herrens  Ord,  saa  er  det  igen  et  Udslag  af 
den  ulykkelige  Trang  til  at  betragte  alt  fra  den  negative  Side. 
»Gud  hjemsøger  Fædrenes  Misgerninger  paa  Børnene  i  tredie 
og  fjerde  Led  —  en  saadan  Gud  kan  jeg  ikke  tro  paa.«  Men 
disse  stakkels  kortsynede  Mennesker  overser  den  positive  Side 
og  glemmer,  at  det  er  Aarsagloven,  der  giver  Livet  dets  egent- 
lige Værdi.  Vore  Dage  og  Aar  flyver  os  ikke  forbi  som  ind- 
holdsløse Glimt,  men  som  en  livgivende  Strøm,  der  bund- 
fælder sig  i  vort  Hjerte  som  en  Sum  af  Visdom.  Vore  Aar  er 
ikke  som  Perlerne  paa  en  Snor,  indbyrdes  uafhængige  og  blot 
kædede  sammen  af  Lyst  og  Lune,  men  de  betinger  hinanden 
som  Aarsag  og  Virkning.  Det  kommende  gror  af  det  nær- 
værende, soni  delte  igen  fremstod  af  det  nu  forbigangnes 
Moderskød. 

Aarsagsloven  blev  ikke  til  paa  Sinai  Bjerg.  Den  var  ikke 
noget,  Gud  fandt  paa  ved  den  Lejlighed  for  at  faa  Menneskene 
til  at  tjene  og  dyrke  sig.  Det  er  en  evig  Lov,  ligesaa  evig  som 
Gud  selv.  En  af  de  Love,  hvormed  Universet  styres,  og  uden 
hvilken  der  ikke  vilde  være  nogen  Mulighed  for  Udvikling 
eller  Fremgang.  Baade  denne  og  alle  de  andre  Love,  givne 
paa  Sinai  Bjerg,  var  blot  Brudstykker  af  den  store,  evige  Uni- 
versets Lov,  givet  til  Mennesket  i  Udtryk  og  paa  et  Sprog,  som 
det  paa  dets  daværende  Udviklingstrin  kunde  forstaa.  Nutids- 
mennesker kan  spotte  og  ringeagte  disse  Bud,  men  de  kom- 
mer dog  ikke  uden  om  den  Kendsgerning,  at  de  udtrykker  en 
evig  Sandhed. 

Læs  igen  disse  Ord  om  det  gode,  der  vil  bringe  Velsignelse 
i  tusinde  Led,  thi  det  er  sandt,  og  det  var  denne  Del  af  Budet, 
som  Jesus  Kristus  lagde  mest  Vægt  paa.  Enhver  ædel  Tanke, 
ethvert  venligt  Ord  og  enhver  god  Handling  vil  aldrig  til- 
intetgøres, men  bære  Frugt  for  evigt.  Om  vi  blot  kunde  faa 
rigtigt  fat  paa  dette,  da  vilde  Aarsagslovens  haarde  Stenansigt 
forvandles  til  en  kærlig  Faders  milde  Aasyn.  Han  rynker 
Panden  og  bebrejder  os  vore  Forseelser,  trøster  os  under  de 
Smerter,  der  er  en  Følge  af  vor  Synd,  men  naar  vi  gør  det 
gode,  da  trykker  han  os  til  sit  Bryst.  Og  forstaar  vi  ret  at  tage 
hans  Ord  til  Indtægt,  som  et  Udtryk  for  evige  Loves  uom- 
stødelige Kendsgerninger,  da  vil  vi  forstaa,  at  der  ikke  er 
noget,  som  ingenting  gør.  Det  gør  altsammen  noget,  thi  i  hvert 
eneste  lille  Gran  af  Nutid  slumrer  et  tilsvarende  Gran  af 
Fremtid.  Hvad  vi  er  her  paa  Jorden,  er  Frugten  af,  hvad  vi 
var,  og  hvad  vi  gjorde  i  Aandernes  Verden;  og  hvad  vi  skal 
blive,  naar  Jordelivet  er  endt,  vil  være  nøje  forbundet  med, 
hvad  vi  har  udført,  hvad  vi  har  tænkt,  sagt  og  gjort,  medens 
vi  levede  her.  j  5  // 

MENNESKET  ER  IKKE  ET  DYR 

(Af  Elmer  G.  Petcrson,  Præsident  for  Ulah  Landbrugs  Kollegium.) 

Den  store  polske  Ingeniør  Alfred  Korzybski  yder  et  væg- 
tigt Bidrag  til  Verdensfilosofien  i  sin  for  et  Par  Aar  siden  ud- 
komne Bog:  Menneskehedens  Manddom.  Hans  Værk  erklæres 
af  Prof.  Keyser  ved  Columbia  Universitet  for  at  være  den  mest 
betydningsfulde  Anskuelse  fremsat  siden  »Opdagelsen«  af 
Tyngdeloven  af  Newton.  Der  er  mange  nye  og  højst  indtryks- 
fulde  Tanker  i  Bogen,  der  gør  den  fortjent  til  at  blive  læst  af 
ledende  Tænkere  i  Verden.  Jeg  tror,  at  den  vil  komme  til  at 
beherske  Tænkningen  i  Verden  ligesaa  fuldstændig  —  og  efter 
min  Mening  tildels  indtage  dens  Plads  —  som  Evolutions- 
tanken har  paavirket  Filosofi  og  Oplysning  i  Verden  i  de 
sidste  tyve  Aar. 

Denne  Ingenior,  der  gjorde  Tjeneste  under  Verdenskrigen  i 
den  polske  Hær,  kom  øjensynlig  hjem  fra  denne  sørgelige 
Krig  med  Følelsen  af,  at  den  i  Verden  almindelige  Opfattelse 
af  Mennesket  var  paa  Vildspor.  Han  forsøger  paa  at  besvare 
Spørgsmaalet:  »Hvad  er  Mennesket?«  Er  det  et  Dyr,  som  Ver- 
den længe  har  ment,  underkastet  de  dyriske  Love,  de  bedst 
skikkedes  Overleven,  Kloens  og  Gabets  Lov;  er  det  i  Handels- 
livet alene  underkastet  Konkurrencens  Lov  (hvilken  Verden  i 
Aartier  har  ment  var  »Handelens  Liv«);  skal  Nationerne  be- 
staa  eller  falde  i  Kraft  af  den  dyriske  Lov,  der  gaar  ud  paa 
at  knuse  enhver  Modstand,  hvilket  var  Tysklands  Tanke  og 
nu  synes  at  være  den  Følelse,  der  besjæler  det  meste  af  Eu- 
ropa? Eller  er  Mennesket  underkastet  en  højere  Lov?  I  Stedet 
for  udelukkende  at  være  afhængig  af  Loven  om  de  bedst  skik- 
kedes Overlevelse  som  Orme  og  Insekter,  vil  det  ikke  blive 
dømt  efter  en  anden  Lov?  Er  dets  »Overlevelse«  ikke  afhængig 
af  en  højere  Lov?  I  Stedet  for,  at  Konkurrencen  i  Menneskers 
Affærer  er  Handelens  Liv,  vil  den  ikke  tilsidst  være  Hande- 
lens Død?  Er  Samarbejde  og  Fællesskab  ikke  Handelens  Liv 
iblandt  Mennesker?  I  Stedet  for,  at  en  Nation  i  sin  egen  In- 

teresse  skulde  være  nødsaget  til  at  knuse  sine  Modstandere, 
vilde  dens  Interesser  ikke  være  bedst  tjent  med  ikke  at  knuse? 
Var  det  ikke  dyrisk  Lov  og  Tænkemaade,  som  Tyskland  an- 
vendte paa  Menneskers  Affærer,  da  det  søgte  at  knuse  sine 
Modstandere?  Og  var  det  ikke  Tysklands  Filosofi  eller  »re- 
ligiøse« Begreb,  nemlig  Tanken  om  dyrisk  Overlevelse,  selve 
det,  der  foraarsagede  Ødelæggelsen?  Det  ser  ud  til,  at  Dele  af 
Europa  nu  handler  paa  Grundlag  af  denne  dyriske  Lov,  at 
knuse  deres  Naboer.  Som  Følge  af,  at  de  anvender  Dyrenes 
Lov  paa  Mennesker,  aabner  de  Adgang  for  den  samme  Øde- 
læggelse, den  samme  Ulykke,  som  vilde  blive  Følgen  af  at 
behandle  en  Gift,  som  om  den  var  et  Fodemiddel.  Dersom  vi 
tror,  at  en  Gift  er  Føde,  vil  vi  handle  derefter  og  lide  Følgerne 
af  at  overtræde  de  Love,  hvorunder  vi  lever,  hvilke  ikke  er  de 
samme  som  de,  under  hvilke  Dyrene  lever. 

Den  aandeligt  nedværdigende  Tanke,  at  vi  er  Dyrets  Broder, 
har  for  længe  gjort  sig  gældende  i  Verden.  Gennemtrængt  af 
denne  Opfattelse  har  man  betragtet  Mennesket  som  intet  mere 
end  en  udviklet  Abe  og  har  tænkt,  at  han  kan  behandles,  som 
man  behandler  Aber.  Der  kan  ikke  lægges  nok  Vægt  paa  den 
Kendsgerning,  at  som  vi  tænker,  vi  er,  saaledes  vil  vi  i  det 
store  og  hele  handle  med  Hensyn  til  os  selv.  Vore  Tanker  dik- 
terer vore  Handlinger.  Da  vi  troede,  at  Sygdomme  stammede 
fra  onde  Aander,  der  angreb  os  med  noget,  vi  kaldte  Sygdom, 
Tæring,  Spedalskhed  eller  endnu  frygteligere  Pestsygdomme, 
da  forstod  vi  ikke  at  værge  os  mod  disse  Ting.  Da  vi  opdagede, 
at  smitsomme  Sygdomme  stammer  fra  Bakterier,  der  gaar  fra 
Haand  til  Haand,  fra  Mund  til  Mund,  fra  den  urene  Kop  til 
Munden,  fra  det  snavsede  Haandklæde  til  Haand  og  Mund 
eller  paa  andre  Maader  ved  Berøring,  da  vidste  vi,  hvad  der 
var  at  gøre.  Vi  rensede  vore  Hænder  med  Sæbe  og  Vand,  hvor- 
ved Bakterierne  fjernedes;  vi  isolerede  dem,  der  havde  de 
værste  Infektionssygdomme;  vi  lagde  Vægt  paa  Renlighed  i 
Hjem,  Fabrikker,  Skoler  og  med  Klæder  og  alle  Brugsgen- 
stande. Hvad  vi  vidste,  lærte  os,  hvad  der  var  at  gøre. 

Da  Menneskene  troede,  at  Elektriciteten  var  Tilkendegivel- 
ser af  en  ond  Aand,  betragtede  man  disse  med  Frygt  og  Bæven 
og  søgte  at  undgaa  dem.  Da  vi  fandt,  at  det  var  en  stor  Natur- 
kraft, lærte  vi  at  gore  Brug  af  den;  og  nu  oplyser  den  vore 
Hjem,  driver  vore  Maskiner,  varmer  vore  Værelser  og  trækker- 
vore  Sporvogne.  Altsaa,  hvad  vi  tror  og  véd  bestemmer,  hvad 
vi  gor. 

Dersom  Mennesket  tror,  han  er  et  Dyr,  vil  han  behandle  sig 
selv  og  alle  sine  Medmennesker  som  Dyr. 

Korzybski  siger,  at  Mennesket  er  ligesaa  fuldstændigt  for- 
skelligt fra  Dyret,  som  en  Flade  er  forskellig  fra  en  Linie, 
eller  en  Kubik  er  forskellig  fra  en  Flade.  En  Kubik  er  sat 
sammen  af  Flader  og  har  Flader  i  sig,  men  den  er  ikke  en 
Flade.  Mennesket  er,  som  ovenfor  nævnt,  forskellig  fra  Dyret, 
som  Fode  er  forskellig  fra  Gift.  Hver  er  underkastet  forskel- 
lige Love;  og  en  Ombytning  af  disse  leder  til  Ødelæggelse. 
En  Flade  har  nogle  af  Elementerne  i  en  Linie,  men  dog  er 
det  ikke  en  Linie.  Vi  kan  ikke  sige,  at  en  Flade  er  saa  og  saa 
mange  Tommer  lang.  At  gøre  det,  vilde  være  meningsløst  og 
vilde  ikke  beskrive  den.  Ligesaa  lidt  vilde  en  Landmand  sige, 
at  han  onsker  at  købe  eller  sælge  saa  mange  Meter  Land.  Han 
vilde  sige  Tønder,  Kvadratfod  eller  Kvadratmeter.  Hans  Land 
er  en  Flade,  ligesom  hans  Hegn  er  en  Linie.  Han  kan  ikke 
tale  om  det  ene,  som  om  det  var  det  andet.  Vi  kan  ikke  sige, 
at  der  er  saa  mange  Kvadrattommer  i  en  Kubik.  Det  vilde 
være  hen  i  Vejret.  Vi  forveksler  Dimensionerne,  naar  vi  gor 
dette.  Vi  siger,  at  en  Beholder  indeholder  saa  mange  Liter 
eller  Hektoliter  og  en  Linie  saa  mange  Meter.  Med  andre  Ord, 
Linie,  Flade  og  Kubik  er  tre  forskellige  Dimensioner,  og  hver 
har  sine  egne  Maalenheder. 

Ejheller  kan  vi  sige,  at  et  Menneske  er  et  Dyr.  Naar  vi  an- 
vender Dyrs  Love  paa  Mennesker,  da  fejler  vi  ligesaa  meget, 
som  hvis  vi  sagde,  at  et  Stykke  Jord  indeholdt  saa  mange 
Tommer,  eller  et  Hegn  var  saa  mange  Hektar  langt.  Og  dog 
har  man  for  Aarhundreder  sat  Menneskene  i  Klasse  med  Dv- 


174 

rene  og  følgelig  ogsaa  anvendt  de  samme  Love  paa  dem  som 
paa  Dyrene.  Og  Resultatet,  der  for  en  stor  Del  skyldes  denne 
fejlagtige  Opfattelse,  er  Krig,  Forræderi,  Egenkærlighed,  Fat- 
tigdom, megen  undgaaelig  Sygdom,  Strejker,  Lockouter,  køns- 
lige Udskejelser,  Ødelæggelse  af  Ejendom,  Mord  og  hele  Ræk- 
ker af  dyriske  Handlinger. 

Mennesket  er  ikke  et  Dyr,  siger  Korzybski,  fordi  han  »bin- 
der Tid«  saavel  som  »Rum«  og  skaber  eller  »binder  Energi«. 
Planter  opbygger  eller  »binder«  Energi.  Fra  Solen,  Luften  og 
Jorden  drager  de  Stoffer  til  sig,  som  de  omdanner  til  Celle- 
væv, der  indeholder  Energi,  saasom  Føde  og  Hede.  Dyr  gør 
ogsaa  dette,  men  desforuden  »binder  de  Rum«,  det  vil  sige,  de 
bevæger  sig  fra  Sted  til  Sted  og  tager  deres  Føde,  Luft  og  Lys 
fra  forskellige  Egne,  hvilket  Planter  ikke  kan  gøre.  Mennesket 
ikke  alene  skaber  Energi  som  Planterne  og  »binder  Rum«  som 
Dyrene,  men  han  »binder  Tid«  tillige.  Det  vil  sige,  han  er  alle 
forudgaaende  Tiders  Arvtager;  han  overfører  Tanker  og  Vær- 
dier fra  Slægt  til  Slægt.  Vore  Opfindelser,  vore  religiøse  Idéer, 
vore  Fabrikker,  Jernbaner  og  andre  Industrier  har  vi  for 
Størstedelen  arvet  fra  Fortiden.  Dette  er  at  »binde  Tid«.  Ingen 
anden  Form  af  Liv  kan  gøre  dette  undtagen  Mennesket.  Dette 
gør  ham  ligesaa  forskellig  fra  Dyrene,  som  en  Kubik  er  for- 
skellig fra  en  Flade,  en  Flade  fra  en  Linie  og  et  Stykke  Jord 
fra  et  Hegn.  Dyr  gør  ikke  Fremgang.  Det  er  tvivlsomt,  om 
man  saa  langt  tilbage,  som  vor  Kundskab  rækker,  kan  paa- 
vise  nogen  som  helst  Fremgang  indenfor  en  Dyrearts  Leve- 
maade. 

Mennesket  adskiller  sig  derfor  fra  alle  andre  Skabninger  og  er 
helt  andre  Love  underkastet.  Det  er  ligesaa  ulogisk  for  et  Men- 
neske at  strides  med  sin  Nabo,  som  det  er  at  sige,  at  et  Hegn 
maaler  saa  mange  Hektar,  eller  at  Karbolsyre  er  Fode.  Naar  han 
strides  med  sin  Nabo,  optræder  Mennesket,  som  om  han  var 
et  Dyr.  Naar  Nationer  drager  i  Krig  mod  hverandre,  handler 
de,  som  om  de  var  Flokke  af  Dyr,  hvilket  de  ikke  er.  Eftersom 
vi  lærer  Naturens  Love  at  kende,  lærer  vi  at  handle  i  Over- 

ensstemmelse  med  disse  og  tage  Naturens  Kræfter  i  vor  Tje- 
neste. Eftersom  denne  Tanke  vinder  Fodfæste,  at  Mennesket 
ikke  er  et  Dyr,  vil  vi  lære  at  handle  derefter.  Denne  Tanke  vil 
trænge  ind  i  Forholdet  mellem  Kapital  og  Arbejde,  i  vore 
internationale  Forbindelser,  i  vore  Familieaffærer,  i  vor  Op- 
træden overfor  vore  Naboer  og  i  Verdens  religiøse  Liv.  Denne 
Tanke  er  et  vigtigt  Skridt  fremad. 

Jeg  har  i  det  foregaaende  kun  tildels  forsøgt  at  forklare  de 
Idéer,  som  denne  Bogs  Forfatter  fremsætter.  Det  bør  ligeledes 
tilføjes,  at  Forfatteren  har  bygget  alle  sine  Slutninger  paa  et 
rent  intellektuelt  Grundlag.  De  Slutninger  af  en  »aandelig« 
Beskaffenhed,  der  findes  i  denne  Artikel,  er  mine  og  ikke  hans. 

At  sammenligne  denne  ny  Filosofi,  som  jeg  mener  er  en  Del 
af  Sandheden,  med  den  fuldkomne  Sandhed,  der  benævnes 
»evig  Fremadskriden«,  er  for  stor  en  Opgave  for  en  kort  Ar- 
tikel. Særlig  vigtigt  er  dette;  Fra  en  fremragende  Ingeniør,  der 
har  vundet  Anerkendelse  i  den  videnskabelige  Verden,  er 
kommen  en  kraftig  Gendrivelse  af  den  fordærvelige  Tanke,  at 
Mennesket  er  et  Dyr.  Den  Indflydelse,  som  denne  nye  Tanke 
vil  have  paa  Religionsfilosofien,  paa  Oplysningen  og  paa  Ver- 
denspolitiken,  kan  man  endnu  ikke  gøre  sig  nogen  Forestil- 
ling om.  Tænkningen  i  Verden  vil  komme  nærmere  Sand- 
heden. Korzybski  siger,  at  Civilisationen  indbyder  til  Øde- 
læggelse, dersom  den  ikke  véd,  »hvad  Mennesket  er«.  For  til- 
fulde at  vide,  hvad  Mennesket  er,  maa  vi  vide,  hvem  Gud  er. 
Tanken  om  Guds  Faderforhold  til  os,  udtrykt  paa  en  for  Men- 
nesker forstaaelig  Maade,  kommer  stedse  tydeligere  frem  i 
Menneskers  Bevidsthed.  Vi  staar  overfor  store  og  betydnings- 
fulde Begivenheder  i  Menneskers  Affærer.  Den  Sandhed,  der 
blev  aabenbaret  til  Joseph  Smith,  nærmer  man  sig  mere  og 
mere,  eftersom  Verden  skrider  fremad  paa  Tænkningens  Om- 
lade. (Imp.  Era.) 

ORD. 

Et  Ord  kan  synes  saare  lidt, 
For  Skæbner  dog  det  raader  tit; 
For  Ord  har  mange  Taarer  flydt, 
For  Ord  er  meget  Blod  udgydt. 

Et  Ord,  der  næppe  tænkes  paa, 
Til  Jord  kan  Haab  og  Glæde  slaa; 
Ja,  Ord  kan  slaa  saa  dybe  Saar, 
At  de  ej  læges  gennem  Aar. 

Men  Ord,  der  bliver  venligt  sagt, 
De  ofte  har  en  Tryllemagt; 
—  Et  Ord  —  og  Haab  kan  vælde  frem 
Og  al  Bekymring  gaa  i  Glem. 

Et  Ord  kan  gore  Sindet  let, 

Saa  at  man  ser  paa  Livet  ret. 

Et  Ord  kan  ildne  op  til  Daad; 

Prøv  det,  det  er  til  dig  mit  Raad. 

Arthur  Andersen, 
Aarhus. 

